CELEX: 31992R2087
Language: ro
Date: 1992-07-22
Title: Regulamentul (CEE) nr. 2087/92 al Comisiei din 22 iulie 1992 privind clasificarea anumitor mărfuri în Nomenclatura Combinată

02/Volumul 05
            
            
               RO
            
            
               Jurnalul Ofícial al Uniunii Europene
            
            
               37
            
         31992R2087
   
               L 208/24
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 2087/92 AL COMISIEI
   
   din 22 iulie 1992
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 1039/92 al Comisiei (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesar să fie adoptate dispoziții privind clasificarea mărfurilor prevăzute de anexa la prezentul regulament;
   întrucât Regulamentul (CEE) nr. 2658/87 stabilește regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care se bazează pe aceasta, chiar parțial sau, eventual, adăugând subdiviziuni la aceasta, și care se stabilește prin reglementări comunitare specifice, în vederea aplicării unor măsuri tarifare sau de altă natură, în cadrul comerțului cu mărfuri;
   întrucât, în temeiul regulilor generale menționate anterior, mărfurile descrise în coloana 1 a tabelului anexat la prezentul regulament trebuie încadrate la codurile NC corespunzătoare, indicate în coloana 2, în conformitate cu explicațiile indicate în coloana 3;
   întrucât măsurile prevăzute de prezentul regulament sunt conforme cu avizul Comitetului pentru nomenclatură,
   ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului anexat trebuie încadrate în Nomenclatura Combinată la codurile NC corespunzătoare, indicate în coloana 2 a tabelului menționat anterior.
   Articolul 2
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 iulie 1992.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 110, 28.4.1992, p. 42.
   ANEXĂ
   
               Descrierea mărfurilor
            
            
               Clasificare Cod NC
            
            
               Explicație
            
         
               (1)
            
            
               (2)
            
            
               (3)
            
         
               
                           1.
                        
                        
                           Articole în formă de animale (cai și căprioare), din material plastic acoperit cu un strat de scame, aplicat prin lipire.
                        
                     
            
               3926 40 00
            
            
               Clasificarea se stabilește în conformitate cu dispozițiile regulilor generale 1, 3 litera (b) și 6 de interpretare a Nomenclaturii Combinate, precum și cu textul codurilor NC 3926 și 3926 40 00.
            
         
               
                           2.
                        
                        
                           Grinzi de stejar, în mare parte fisurate, având o lungime între 225 și 260 cm, o lățime între 26 și 28 cm și o grosime între 15 și 17 cm, tăiate cu ferăstrăul pe toate fețele, neimpregnate și fără găuri. Forma și dimensiunile corespund celor din fișa nr. 836 a Uniunii Internaționale a Căilor Ferate (UIC) (1).
                        
                     
            
               4406 10 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, precum și cu textul codurilor NC 4406 și 4406 10 00.
            
         
               
                           3.
                        
                        
                           Publicație conținând informații despre castele din Belgia, Luxemburg și Țările de Jos, precum și posibilitățile pe care acestea le oferă cu privire la vizitare, recepții, conferințe, hoteluri, restaurante, apartamente, golf și atracții turistice. Publicația include hărți simple care indică amplasarea castelelor.
                        
                     
            
               4911 10 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 5 de la capitolul 49 și cu textul codurilor NC 4911 si 4911 10 00.
            
         
               
                           4.
                        
                        
                           Seturi alcătuite dintr-un ceas de jucărie din material plastic, utilizabil ca tablă de scris după scoaterea cadranului, cu un cadran amovibil din carton, o radieră-jucărie și un stilou cu vârf din fetru.
                        
                     
            
               9503 90 31
            
            
               Clasificarea se stabilește în conformitate cu dispozițiile regulilor generale 1, 3 litera (b) și 6 de interpretare a Nomenclaturii Combinate, cu nota 1 punctul 1 de la capitolul 96, precum și cu textul codurilor NC 9503, 9503 90 și 9503 90 31.
            
         
               
                           5.
                        
                        
                           Forme din material plastic pentru plastilină denumite „cookie cutters”, destinate mai ales să fie folosite ca jucării de către copii, pentru a modela personaje „Disney” a căror formă o au.
                        
                     
            
               9503 90 31
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 2 litera (u) de la capitolul 39, precum și cu textul codurilor NC 9503, 9503 90 și 9503 90 31.
            
         
               
                           6.
                        
                        
                           Baloane de plajă, gonflabile, din foi de material plastic lipite, prevăzute cu valvă.
                        
                     
            
               9503 90 31
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, precum și cu textul codurilor NC 9503, 9503 90 și 9503 90 31. Aceste baloane nu pot fi încadrate la poziția 9506 datorită consistenței lor și a rezistenței reduse la șocuri.
            
         
               
                           7.
                        
                        
                           Cort-jucărie, destinat a fi folosit de copii, în interior sau în aer liber, compus dintr-o husă din țesătură de nailon, un cadru tubular din material plastic și mici țăruși metalici cu rolul de a fixa cortul atunci când este utilizat în exterior.
                        
                     
            
               9503 90 37
            
            
               Clasificarea se stabilește în conformitate cu dispozițiile regulilor generale 1, 3 litera (b) și 6 de interpretare a Nomenclaturii Combinate, cu nota 1 litera (t) de la secțiunea XI și cu textul codurilor NC 9503, 9503 90 și 9503 90 37. Datorită dimensiunilor sale (110 cm înălțime și 125 cm lungime, atunci când cortul este montat) și construcției (în special absența întinzătoarelor), el nu trebuie considerat ca fiind un cort sau un articol pentru camping în sensul notei 1 litera (u) de la capitolul 95.
            
         
      (1)  Uniunea Internațională a Căilor Ferate.